Kwingila na ngovu kwa kwa Paulo kwa kukwasha kipwilo (24-29)
1 Amiwa Paulo mutumwa wa Kilishitu Yesu mwayila kyaswa muchima wa Lesa, ne Timoti+ mulongo wetu,2 kwi anweba bazhijikwa ne balongo ba kishinka mwi Kilishitu baji mu Kolose:Lusa lukatampe ne mutende bifuma kwi Lesa Tata wetu bikale pe anweba.3 Kimye kyonse tumusanchila Lesa, Shanji Nkambo yetu Yesu Kilishitu, pa kwimulombelako,4 mambo twaumvwa nkuwa ya lwitabilo lwenu mwi Kilishitu Yesu ne byo mwatemwa bazhijikwa bonse5 na mambo a luketekelo lo bemutujila mwiulu.+ Luno luketekelo mwilumvwine kala mu byambo bya bukine bya mambo awama6 aishile kwi anweba. Byonkatu mambo awama byo abena kupanga bipangwa ne kuya na kukumbana pano pa ntanda ponse,+ byo byo auba ne mwi anweba kufumatu kimye kyo mwaumvwine ne kuyukisha bulongo bukine bwa lusa lukatampe lwa Lesa.7 Kino kyo kyo mwafunjile kwi Epafalasa+ kalume mukwetu mutemwe, wa mwingilo wa kishinka wa Kilishitu mu kwitwimenako atweba.8 Kabiji witubuujile butemwe bo mumwesha na bukwasho bwa mupashi wa Lesa.9 O ene mambo, kufumatu kimye kyo twaumvwine kino, kechi twaleka kwimulombelako ne,+ namba muyukishenga bulongo kyaswa muchima wanji mu maana onse+ ne kukwatakanya bintu bya ku mupashi,+10 pa kuba’mba mwendenga monka mukebela Yehoba* mwa kumutokeshesha ku muchima byo mubena kupanga bipangwa mu mingilo yonse yawama ne kuyilako palutwe mu kuyukisha bulongo Lesa;+11 tambulainga bulume bukatampe na mambo a lukumo lwa bulume bwanji,+ pa kuba’mba mukonshe kuchinchika saka mwatekanya mu bintu byonse ne kwikala na lusekelo,12 byo mubena kumusanchila Tata, wimulengejile kuba’mba mutambule kya buswanyi kya bazhijikwa+ baji mu kyeya.13 Aye witupokolwele ku luusa lwa mfishi+ ne kwitutwala mu bufumu bwa Mwananji ye atemwa,14 na mambo a aye betukuula na bukuzhi, ko kuba’mba kwitulekelako mambo etu.+15 Aye ye kipasha kya Lesa ubula kumweka,+ mubeji wa bilengwa byonse;+16 mambo bintu byonse byalengelwe kupichila mwi aye, bya mwiulu ne bya pano pa ntanda, bimweka ne bibula kumweka,+ nangwa matanda nangwa bunkambo nangwa makafulumende nangwa ba luusa. Bintu byonse byalengelwe kupichila mwi aye kabiji byalengejilwe aye yenka.+17 Aye wajingako bintu byonse saka bikyangye kulengwa,+ kabiji mwi aye mo mwalengejilwe bintu byonse,18 kabiji aye ye mutwe wa mubiji, ko kuba’mba kipwilo.+ Aye ye ntendekelo, ye mubeji wajinga mutanshi kusangulwa mu bafu,+ kuba’mba ekale mutanshi mu bintu byonse;19 mambo Lesa kyamutokejile ku muchima kuba’mba bintu byonse bikale mwi aye,+20 kabiji kupichila mwi aye Lesa wapwanya bintu byonse kwi aye mwine,+ pa kuleta mutende na mashi+ Kilishitu o aichijile pa kichi* kya lumanamo, nangwa bintu biji pano pa ntanda nangwa biji mwiulu.21 Kine, ne anweba kala mwajingatu bangi kabiji balwanyi na mambo a kuba mwalangulukangatu pa mingilo yatama,22 pano wimupwanya kupichila mu mubiji wa yewa wipaine mwine ku lufu, pa kuba’mba akemufikizhe kwi Lesa saka mwazhila, babula kaneneno ne babula mambo+—23 inge mwatwajijila kwikala na lwitabilo+ saka mwaikajikwa pa kitendekesho+ ne kukosa,+ ne kubula kuleka kuketekela mambo awama o mwaumvwine kabiji asapwijilwe ku bilengwa byonse biji pano panshi.+ Amiwa Paulo naikajile ke wa mwingilo wa ano mambo awama.+24 Pano mbena kusekela mu kumanama kwami na mambo a anweba,+ kabiji kuno kumanama kwa Kilishitu ko mbena kupitamo kukyangye kufikilamo mu mubiji wami kwimenako mubiji wanji,+ ko kuba’mba kipwilo.+25 Naikele wa mwingilo wa kino kipwilo mwayila bukalama+ bwafumine kwi Lesa bo bampele na mambo a anweba kuba’mba nsapwile bulongo mambo a Lesa,26 o mambo a kyafyamika kyazhila+ kyafyamikile mu bwikalo*+ bwa kala ne ku bisemi bya kala. Pano luno kyasololwa ku bazhijikwa banji,+27 Lesa bo kyamutokela ku muchima kwibasolwela bunonshi bwa lukumo lwa kino kyafyamika kyazhila mu ba mu bisaka bya bantu,+ ko kuba’mba Kilishitu uji mwi anweba ne luketekelo lwa lukumo lwanji.+28 Ye ye tubena kusapwila, saka tujimuna yense ne kufunjisha muntu yense na maana a kine, kuba’mba tukafikizhe muntu yense kwi Kilishitu saka afikilamo.+29 Kyo kine kintu kyo mbena kwingijila na ngovu, ne kwibikishako na mambo a bulume bwanji bukatampe bubena kwingila mwi amiwa.+
bem_Latn bem_Latn